এসব অভিযোগের ব্যাপারে জিটিআই পরিচালক অধ্যাপক এ কে এম রফিকুল ইসলাম বলেন, আগের পরিচালকদের সময়ও কোর্স ডাইরেক্টর পদটি ছিল এবং অবসরপ্রাপ্ত শিক্ষককে কোর্স কো-অর্ডিনেটরের দায়িত্ব দেওয়া হতো এবং সহকর্মীদের সিদ্ধান্ত নিয়েই ওসব করা হয়েছে। এসব বিষয় নিয়ে জিটিআইয়ে দুইবার পরিচালকের দায়িত্ব পালন করা অবসরপ্রাপ্ত শিক্ষক অধ্যাপক ড. মো. তাজুল ইসলাম বলেন, আমার সময় কোর্স ডাইরেক্টর নামে আলাদা টাকা নেওয়ার কোনো বিধান ছিল না। অবসরপ্রাপ্ত শিক্ষককে কোর্স কো-অর্ডিনেটর বানানোর কোনো নিয়ম নেই।